| Zvenigorodas*Звенигород* |
| --- |
|        |
| *Miesto centras* |
|  |
| 

ZvenigorodasZvenigorodas

55°44′0″ š. pl. 36°51′0″ r. ilg.﻿ / ﻿55.73333°š. pl. 36.85000°r. ilg.﻿ / 55.73333; 36.85000﻿ (Zvenigorodas)Koordinatės: 55°44′0″ š. pl. 36°51′0″ r. ilg.﻿ / ﻿55.73333°š. pl. 36.85000°r. ilg.﻿ / 55.73333; 36.85000﻿ (Zvenigorodas) |
|  |
| Laiko juosta: (UTC+3) |
|  |
| **Valstybė** | Rusijos vėliava Rusija |
| **Sritis** | Maskvos sritis Maskvos sritis |
|  |
| **Gyventojų** (2019) | 21 931  |
| **Plotas** | 48,1 km² |
| **Tankumas** (2019) | 456 žm./km² |
| **Altitudė** | 150 m |
|  |
|  **Vikiteka** | Zvenigorodas |
|  |
| **Kirčiavimas** | Zveni̇̀gorodas |

**Zvenigorodas** (rus. *Звенигород*) – miestas Rusijoje, Maskvos srityje, 30 km į vakarus nuo Maskvos, prie Maskvos upės, patenka į Odincovo miesto apygardą. Pro miestą eina Maskvos žiedinė automobilių magistralė, ateina priemiestinio geležinkelių tinklo atšaka. Siuvimo, maisto pramonė, muzikos instrumentų, kanceliarinių priemonių, žaislų, sportinio inventoriaus gamyba, turizmas (balneologinis kurortas, veikia sanatorijos, poilsio namai). Veikia istorijos, architektūros ir meno muziejus.

Architektūra
------------

Zvenigorodas garsėja savo sakralinės architektūros paveldu: Švč. Dievo Motinos Užmigimo soboras kremliuje (1399 m. su XV a. freskomis, kurias, kaip manoma, nutapė Andrejus Rubliovas), Savos Storoževiečio vienuolynas su Švč. Dievo Motinos Gimimo soboru (1407 m.), Švč. Trejybės (1652 m.), Kristaus Atsimainymo (1693 m.) cerkvės vienuolyno komplekse, Kristaus Gimimo (1805–1823 m.), Aleksandro Neviškio (1902 m. atstatyta 1990 m.) cerkvės. Miestui būdingas stačiakampis išplanavimas. Išlikę buvusio kremliaus sampilai, XIX a. dvarininkų rūmai (žymiausi – Vvedenskojės rūmai).

Istorija
--------

Zvenigorodas – vienas seniausių Pamaskvės miestų. Tvirtovės čia būta jau XII a. antroje pusėje. Tradiciškai manoma, kad Zvenigorodo tvirtovę 1152 m. įkūrė Jurijus Dolgorukis. Istoriniuose šaltiniuose pirmą kartą Zvenigorodas minimas 1336 m. 1339–1492 m. buvo dalinės Zvenigorodo kunigaikštystės, dažniausiai valdomos kurio nors iš Riurikaičių, sostinė. 1382 ir 1408 m. miestą nusiaubė totoriai. XV–XVI a. buvo dovanotas totoriams. 1618 m. Zvenigorodą užėmė Vladislovo Vazos vadovaujamos ATR pajėgos.

Vėliau Savos Storoževiečio vienuolynas buvo caro Aleksejaus Michailovičiaus užmiesčio rezidencija. 1781 m. Zvenigorodas gavo miesto teises, 1781–1929 m. buvo apskrities centras. XVIII a. pabaigoje–XIX a. įsteigta manufaktūrų, plėtota prekyba, XIX a. pagarsėjo muzikos instrumentų, daugiausia styginių, gamyba. Per II pasaulinį karą nacių Vokietijos kariuomenė 1941 m. lapkritį priartėjo prie Zvenigorodo, bet jo neužėmė.

* Savos Storoževiečio vienuolynasSavos Storoževiečio vienuolynas
* Buvę caro rūmaiBuvę caro rūmai
* Vvedenskojės rūmaiVvedenskojės rūmai
* Švč. Dievo Motinos Užmigimo soboro freskaŠvč. Dievo Motinos Užmigimo soboro freska
* Buvusio kremliaus vietaBuvusio kremliaus vieta

Šaltiniai
---------

1. ↑  *Pasaulio vietovardžiai. Europa*. Internetinė duomenų bazė. – Vilnius: MELC, VLKK. Prieiga internete: Zveni̇̀gorodas.
2. ↑  Географический энциклопедический словарь, гл. редактор А. Ф. Трёшников. – Москва, Советская энциклопедия, 1983. // psl. 157–158
3. ↑  СССР. Административно-территориальное деление союзных республик на 1 января 1980 года / Сост. В. А. Дударев, Н. А. Евсеева. – М.: Известия, 1980. – 702 с. – С. 173.
4. ↑  *Zvenigorod*. Visuotinė lietuvių enciklopedija, T. XV (Venk–Žvo). – Vilnius: Mokslo ir enciklopedijų leidybos institutas, 2014